વચ્ચેના પિરિયડમાં પણ હું ખાવાની બાબતમાં અલર્ટ રહું છું. શક્ય હોય ત્યાં સુધી ઘરનું જ ફૂડ ખાવાનું રાખું છું, પણ જો બહાર ખાવું પડે તો મોટા ભાગે બૉઇલ કરેલું ફૂડ ખાઉં છું. રાઇસ, ઇડલી કે બૉઇલ એગથી બીજા અને કારણ વિનાના મરીમસાલાથી બચી શકાય છે. આગળ કહ્યું એમ મૉર્નિંગમાં પ્રોટીન મિલ્કશેક પીધા પછી આમલેટ અને ફણગાવેલાં કઠોળનો બ્રેકફાસ્ટ કરું અને શૂટિંગ પર જતાં પહેલાં હેવી નાસ્તો કરી લઉં. મારા બ્રેકફાસ્ટ કરતાં લંચ હળવું અને લંચ કરતાં ડિનર વધારે હળવું હોય છે. સાંજના સમયના નાસ્તામાં મારી બિસ્કિટ, બૉઇલ એગ્ઝ કે ફ્રૂટ્સ હોય છે. શક્ય હોય ત્યાં સુધી હું રસ્તા પર મળતો નાસ્તો નથી ખાતો.